 Ụbọchị niile bụ maka nke onye ohi mana otu ụbọchị bụ maka nke onye nwe ụlọ. Okwu a kọwara ọchụchụ ụlọọrụ na-ahụ maka Ule nala anyị, NECO, chụrụ ndị ọrụ ya mmadụ dị iri asaa nọnụ ọgụgụ maka Asambodo adịgboroja.  Ndị isi NECO gara nihu chụọ mmadụ ndị a, dịka o siri dị nozi ha wepụtara site naka onyeisi Mgbasa Ozi na Mmekọrịta Ọhaneze ụlọọrụ ahụ, Azeez Sani, nụbọchị Fraịdee, ka ha natachara ozi maka nnyochaa asambodo nke otu kọmitii na-ahazi ihe nyochara. Kọmitii ahụ kpọrọ ndị ahụ o metụtara were gbaa ha ajụjụ ọnụ gbasara asambodo ha ji arụ ọrụ. Ụfọdụ nime ha kwupụtara nasambodo ha bụ nke adịgboroja.Ụlọọrụ ahụ kwuru na ọchụchụ ahụ bụ nke mbụ ọtụtụ nnyocha nke asambodo na-aga nihu nụlọọrụ ahụ. Dịka ọ dị nozi ha, kọmitii ahụ kpọtụrụ ụlọ akwụkwọ ndị ahụ ndị ọrụ ji asambodo ha nke mere ka kporokpoto gbaa nihu ehi maka ụlọ akwụkwọ ndị a gọnarịrị ha na ha amaghị ndị ha bụ.Sani kwuru, Ndị isi ụlọọrụ ahụ nyochara nchọpụta ahụ nke ọma tupu ha ebinye aka ka a chụọ ndị ọrụ ndị ahụ o metụtara. 